Keli ki foi konsedju ki Catherine Saget, di “Organização Internacional do Trabalho” (OIT) dâ là Genebra.
CV debi ten diferentis fontes di rendimentu pa assi nu ka sufri si houver kazu di akontici “choques externos” ou seja prublemas a nivel internacional.
Na opinion des sinhora , Ku diferentis fontes di rendimentu nos terra ta sta mas protegidu y assi nu ta podi txiga na entra na grupu di países di rendimentu médio superior.
É fla ma é importante pa Cabo Verde diversifika si fontes, pa aposta mas na fontes sima, por exemplu agrikultura, peska y nas energias renováveis.
Es sinhora Saget, fla keli devidu a publikason di últimu relatório di OIT sobre empregu mundial.Estudo di OIT indika ma factu di ki Cabo Verde sta mutu dipendenti di turismu, y di investimentus strangeru , y dipendenti di ajuda externu y tambè dependenti di dinheru ki emigrantes ta manda, PAMODI es dependencias assi nos país ta Fika “vulnerável” a Kes “choques” económikus ki podi kontici internacionalmenti, sima foi kazu di queda di PIB dispos di krise di 2008.
OIT destaka ma apesar di ki Cabo Verde ten pokus rekursus mineral y nu ten um kondison klimatiku “adverso”, mesmu assi desdi 1980 nu ten alkansadu sucesso, pois nu konsigui desenvolvi nos ekonomia y nu passa di país menus avançadu pa kategoria di país di rendimentu médiu, na 2008.
Catherine Saget,es especialista di OTI fla ma: Kusè ki ta deferencia Cabo Verde é ki si krescimentu ekonómiku foi tambè akompanhadu ku um progresso importante em termos di desenvolvimentu humanu, ku rendimentus por pessoa mas elevadu, y progresso na edukason y luta kontra pobreza.
Taxa di empregu passa di 58.7% na 2000 pa 62.1% na 2012, enquantu ki taxa di desempregu manti entre 7.6% y 8.0% nes mesmu periodo..
**Bu ta KONKORDA ku es sinhora?
KOMENTA
por_Latn kea_Latn kea_Latn por_Latn kea_Latn kea_Latn pap_Latn pap_Latn kea_Latn kea_Latn